Základná škola s materskou školou Dávida Mészárosa - Mészáros Dávid Alapiskola és Óvoda,

Školský objekt 888, 925 32 Veľká Mača

  

Názov projektu - a projekt címe: **Mesével együtt segítsük az egészséget!**

Zmluva číslo – a szerződés száma: 2018 – 1- HU01 – KA229 – 047862\_5

TEVÉKENYÉG TERV

**Téma:**  Mesés utazás a Föld körül! – Afrika- dzungel – bátorító mesék – érzelmi nevelés a művészetek eszközeivel – mesés-, zenés-, táncos önkifejezés

**Tevékenységek:**  Mesés utazás Afrikába

**Tevékenység résztvevője:**

Mészáros Dávid Alapiskola és Óvoda - „Bogárvilág Óvoda óvodásai“

**Dátum:** 2019. 08.19.- 23.

**Felelősök a foglalkozás kivitelezéséért:**

Bréda Szilvia – Lancz Mónika

Rózsa Anna – Bittó Éva

Základná škola s materskou školou Dávida Mészárosa - Mészáros Dávid Alapiskola és Óvoda,

  

|  |  |
| --- | --- |
| **Beszámoló** | |
| **Tevékenység célja:** | * Élményt nyújtó tevékenységek biztosítása. * Baráti kapcsolatok megerősítése * A szociális képességek fejlesztése: társas kapcsolatok megalapozásával – multikultúrális nevelés * Egészséges életmódra és testmozgásra való nevelés * A mese szövegének megértése, átélése |
|  | |
| **Tevékenység feladata:** | * Szokások, hagyományok ápolása – multikultúrális nevelés * A természetes gyermeki kíváncsiság felkeltése, kielégítése |
| **Szervezés:** | * Feltételek megteremtése, * Szükséges eszközök elkészítése, bebiztosítása |
| **Eszközök:** | * szükséges alapanyagok biztosítása * Interaktív tábla, internet, rajzlap, színes ceruzák, feladatlapok * Földgömb, térkép |
| **Módszerek:** | * Készülődés, közös alkotás, beszélgetés |

Základná škola s materskou školou Dávida Mészárosa - Mészáros Dávid Alapiskola és Óvoda,

  

**Előzmények:**

A meseprojekt keretén belül augusztusban „Mesés utazás a Föld körül“ tevékenységi terv alapján egy mesés utazásra hívtuk az óvodásainkat, méghozzá Afrikába. Tudjuk, hogy a világ legvarázslatosabb földrészének az állatait nagyon kedvelik a gyerekek, így az augusztusi hét folyamán az óvodásaink bepillantást nyerhettek az Afrika növény- és állatvilágába, megismerkedhettek az ottani emberek kultúrájával. Szülőkkel karöltve, hetekkel megelőzve a témahetet, gyűjtőmunkát kezdeményeztünk Afrika-témakörben.

**Megvalósítás:**

 Hétfő:

A kis Afrikai utazók nagy lelkesedéssel jöttek az óvodába, hogy egy hétre az európai óvodánkból egy kis Afrikát varázsoljunk. Elővettük az Afrikáról szóló könyveket, amiket a szülők jóvoltából összegyűjtöttünk. Ismerkedtünk Afrikával.

Finny Petra: Az oroszlán tekintete c. meséjének segítségével kedvet kaptunk a nagy utazáshoz és megterveztük az afrikai utunkat. ( A mese az egész hetünket végigkísérte) Elővettük a földgömböt, megkerestük a legvarázslatosabb földrészt és közösen megterveztük az utat.(Mit vinnénk magunkkal, útitervet rajzoltunk és a lányok fűszoknyát készítettek).

Kedd:

Repülőre szálltunk és a képzeletünk erejével elrepültünk Afrikába, ahol afrikai zene fogadott. Prezentáció segítségével ismerkedtünk az ottani emberekkel, majd mi is elkészítettük a totem fánkat. A mi totemünk az általunk kitalált törzs nevének a szimbóluma lett, közösen választott állatok képéből alkottuk meg.

Szerda:

A hétfői mesénk szereplői, Nonó és Matu, az afrikai gyerkek mindvégig elkísérték utunkat, ők vezettek bennünket, ismerkedtünk a bennszülöttek kultúrájával. Afrikai zenét hallgatva megpróbáltuk utánozni a táncukat, hogy a pénteki búcsúzáskor mi is el tudjuk járni a törzsi táncot. Kincskeresésben is résztvettek az afrikai kis utazók, amit nagyon élveztek. Az udvaron elrejtett afrikai totem - tárgy részeit kellett megtalálniuk, majd összerakni.

Csütörtök:

Az otthonról hozott állatfigurákból igazi szafari parkot hoztak létre a gyerekek. A csütörtöki nap folyamán törzsi rituáléban vettünk részt, amihez elkészítettük a totem maszkokat – amely csak egy szimbólum, de megköveteli a tiszteletet és ahogy Matutól megtudtuk, az afrikai törzsek még természetfeletti erőt is tulajdonítanak neki.

Péntek:

Pénteken afrikai ünnepséget rendeztünk. Exotikus gyümölcsökből gyümölcstálat készítettünk, afrikai tájképet alkottunk a gyümölcsökből ( pálmafa, sziget, teknősbéka, virágok...). Anyukák kreativitásának köszönhetően „szafari müzlirudakat“ is kóstolhattunk, majd az udvaron a totemfánk körül eljártuk a törzsi táncot, ritmushangszerek és csörgők használatával fokoztuk az autentikus hangulatot és egy afrikai dalt is tanultunk: „Afrika szép“ kezdetű dalt.

**Reflexió:**

Az afrikai hét nagyon jól sikerült, az óvodásaink jól érezték magukat és nagyon sok információval lettek gazdagabbak. A művészet eszközeivel, a gyerekek adottságaihoz, életkori sajátosságaihoz mérten, figyelembe véve az óvodánk nyári körülményeit is, megpróbáltuk minél hitelesebbé tenni a távoli földrészt számukra. Mindezt sok játékkal, mesével, mozgással,dallal, kézműves tevékenységgel. Hisszük, hogy a tartalmas hétnek komplex személyiségfejlesztő hatása volt.

Nagymácséd, 2019. 08.19.-23..

Bréda Szilvia

Projekt koordinátor

.................................